Diari Oficial de la Generalitat Valenciana


Sumari del DOGV 5472, del 16-03-2007 (2007/3522)

Informació pública de l'alternativa tècnica del programa d'actuació integrada de les unitats d'execució números 10 i 11 del PRI Ximo l'Almàssera de la Xara del Pla General Transitori de Dénia.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3522


Data del document
:   09-03-2007

Organisme emissor
:   Real Promociones, SA

Tipus de document
:   Informació Pública

La mercantil Real Promociones, Societat Anònima, amb CIF A-03181997, domiciliada a Dénia, carretera de les Marines, carrer Assegador del Palmar, 20-C, ha protocol·litzat els documents de l'alternativa tècnica del programa del dit àmbit a què fa referència l'article 126.a) i f) de la Llei Urbanística Valenciana, en la notaria de Secundino José García-Cueco Mascarós, amb domicili a 03618-Dénia, carrer Marqués de Campo, número 27, entresòl. Així mateix consta un exemplar de la documentació depositat en la Gerència Municipal d'Urbanisme de l'Ajuntament de Dénia, siti en la Ronda de les Muralles, número 42, i un altre exemplar depositat en l'EATIM La Xara, amb domicili al carrer Major, 14, 03339-La Xara, per a consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: identificació del document que regula l'ordenació detallada, a saber, la fitxa de planejament i gestió del dit àmbit del Pla General Transitori de Dénia, aprovat per Resolució del conseller de Territori i Habitatge de 27 de desembre del 2005 i projecte d'urbanització de l'àmbit geogràfic esmentat.  
En compliment de l'article 562 del Reglament d'Ordenació i Gestió Territorial i Urbanística es fa constar que segons l'apartat H) de les bases particulars que regiran en el concurs per a la selecció d'agent urbanitzador per gestió indirecta de les unitats d'execució números 10 i 11 del PRIM Ximo l'Almàssera en La Xara, publicades en el Diari Oficial de la Generalitat número 5407, de data 14 de desembre del 2006, l'acte d'adjudicació d'este programa, i consegüent aprovació definitiva, es produirà en el termini màxim de dos mesos a comptar de l'endemà d'obertura de les proposicions.  
El silenci s'entendrà negatiu, tal com disposa la legislació aplicable en la matèria.  
Es van publicar les bases generals reguladores dels procediments de programes d'actuació integrada per mitjà de gestió indirecta de l'Ajuntament de Dénia en el Butlletí Oficial de la Província d'Alacant número 138, de data 17 de juny del 2006, havent sigut aprovades les bases particulars que regiran en el concurs per a la selecció d'agent urbanitzador per gestió indirecta de la unitat d'execució número 10 i 11 del PRIM Ximo l'Almàssera de la Xara mitjançant un acord plenari de data 20 de setembre del 2006, publicades en el Diari Oficial de la Generalitat número 5407, de data 14 de desembre del 2006, i remés l'anunci del concurs al Diari Oficial de la Unió Europea el dia 29 de gener del 2007, en compliment del contingut de l'article 132.2 de la Llei Urbanística Valenciana, sent finalment publicat en el Diari Oficial de la Comunitat Valenciana número 5.461, de data 1 de març del 2007 l'anunci del concurs per a la selecció de l'agent urbanitzador.  
D'acord amb el que s'establix en els articles 134 de la Llei 16/2005, de 30 de desembre, Llei Urbanística Valenciana, i 293 del Reglament d'Ordenació i Gestió Territorial i Urbanística se sotmet a informació pública la dita alternativa tècnica, pel termini d'un mes, comptat a partir de l'endemà al de la publicació del present anunci en el Diari Oficial de la Comunitat Valenciana, a l'efecte de presentar al·legacions.  
Les dites al·legacions podran presentar-se indistintament en la notaria de referència de dilluns a divendres, en dies laborables, en horari de 10.00 a 14.00 hores, o bé en la Gerència Municipal d'Urbanisme de l'Ajuntament de Dénia o en l'EATIM La Xara en dies laborables en horari administratiu obert al públic.  
Durant el període d'informació pública, els dijous de 17.00 a 19.00 hores en la dita notaria, estarà un tècnic de l'equip redactor de l'aspirant a urbanitzador a l'efecte d'aclariment de possibles dubtes, conceptes o altres qüestions dels interessats relatives al pla, projecte o programa.  
Previ a la publicació del present anunci, amb els requisits legalment fixats en l'article 133.4 de la LUV i concordants del ROGTU, s'ha remés avís de l'inici del procediment de gestió indirecta del programa al domicili fiscal dels que consten en el cadastre com a titulars dels drets afectats per l'actuació proposada de programació de les UE 10 i 11 del PRI Ximo l'Almàssera del PGT de Dénia. El present anunci serà inserit, de conformitat amb allò que s'ha assenyalat en l'article 132.2 de la LUV i als únics efectes de presentació d'al·legacions, en el DOGV, en un diari no oficial d'àmplia difusió en el municipi i en el Butlletí Oficial de la Província d'Alacant als efectes assenyalats en l'article 59.5 de la Llei de Procediment Administratiu Comú per als eventuals titulars desconeguts o d'ignorat parador o per a aquells a què s'haja intentat notificar i no haguera pogut practicar-se l'esmentada notificació.  
I perquè tinga els efectes oportuns lliure el present edicte.  
Dénia, 9 de març de 2007.- Per Real Promociones, SA, p. p.: Virginia Real Gaya.